Policajné špičky za mrežami
Gašpar, Krajmer, Hraško aj Zetocha ostávajú vo väzbe. Mihálik ide na slobodu
Tibor Gašpar. Foto – TASR/Ján Krošlák
Rozhodnutie súdu nie je právoplatné a o sťažnostiach, či už obvinených, alebo prokurátora, rozhodne Najvyšší súd.
Bývalý policajný prezident Tibor Gašpar zostáva vo väzbe. Rozhodol o tom sudca pre prípravné konanie Špecializovaného trestného súdu. Nevyhovel jeho žiadosti o prepustenie z väzby na slobodu, v ktorej je od vlaňajšieho novembra.
Žiadosti prokurátora o predĺženie väzby vyhovel len čiastočne, iba o mesiac do 5. augusta. Prokurátor Úradu špeciálnej prokuratúry ju navrhoval predĺžiť do januára budúceho roka.
Gašpar čelí obvineniu zo zločinu založenia, zosnovania a podporovania zločineckej skupiny, zneužívania právomoci verejného činiteľa a korupčnej trestnej činnosti.
Súd ponechal vo väzbe aj bývalého šéfa protikorupčnej jednotky NAKA Róberta Krajmera. Je obvinený zo založenia zločineckej skupiny, prijímania úplatku a zneužívania právomoci verejného činiteľa.
Obaja vysokopostavení policajní funkcionári boli zadržaní vlani v novembri v rámci policajnej akcie Očistec, keď NAKA zadržala i ďalšie osoby. Vo väzbe sú preto, aby nemohli ovplyvňovať svedkov na slobode a pokračovať v trestnej činnosti.
"Sudca pre prípravné konanie predĺžil lehotu väzby u štyroch obvinených do 5. augusta. Nevyhovel tak v plnom rozsahu návrhu prokurátora ÚŠP predĺžiť ju do 5. januára budúceho roka. Predĺžil ju o mesiac. Lehota väzby obvineným uplynie 5. júla. Okrem jedného obvineného zamietol žiadosti ostatných o prepustenie z väzby na slobodu, respektíve jej nahradenie," reagoval právny zástupca Róberta K. Miroslav Zobok.
Vo väzbe zostávajú aj ďalší dvaja bývalí policajní funkcionári, niekdajší šéf NAKA Peter Hraško a exšéf finančnej spravodajskej jednotky NAKA Marian Zetocha, rovnako zadržaní v rámci akcie Očistec.
Bývalého zástupcu riaditeľa Národnej jednotky finančnej polície Milana Mihálika sudca prepustil z väzby na slobodu.
Rozhodnutie súdu nie je právoplatné a o sťažnostiach, či už obvinených, alebo prokurátora Úradu špeciálnej prokuratúry, rozhodne Najvyšší súd.
Dnes treba vedieť
Vo veku 97 rokov zomrel prvý zambijský prezident Kenneth Kaunda, jeden z posledných predstaviteľov generácie afrických lídrov, ktorí bojovali proti kolonializmu. (tasr)
K útoku došlo na škole v štáte Kebbi na severozápade Nigérie. Ozbrojenci pritom zastrelili jedného príslušníka bezpečnostnej služby.
Ondrej Dostál a Peter Osuský už nemohli poprieť svoje niekdajšie pro-life postoje, to sa už udialo vlani, popreli však to posledné, čo im zostávalo ako útočisko pre zdôvodnenie vlastných občiansko-konzervatívnych postojov – hlasovali proti uzneseniu s pár vetami, ktoré by svojho času podpísali ako samozrejmosť. Dnes OKS nedokáže podpísať ani banálnu vetu, že "otázky týkajúce sa zdravotnej politiky a vzdelávania sú v kompetencii národných štátov – členov Európskej únie", a hlasuje naľavo od Bittó-Cigánikovej. Komentuje Martin Hanus.
Americký prezident Joe Biden podpísal návrh zákona, ktorým sa v krajine zavádza nový federálny sviatok: 19. jún – tzv. Juneteenth, deň pripomínajúci ukončenie otroctva v krajine. (tasr)
Prudký nárast počtu infikovaných v Moskve podľa starostu Sergeja Sobianina spôsobili zrejme nové varianty tejto nákazy. Denné prírastky v hlavnom meste sa v priebehu pár dní zvýšili z tritisíc na sedemtisíc a podľa očakávania by mali v piatok prekročiť už hranicu deväťtisíc infikovaných za deň.
"Veľká časť veriacich uprednostnila strach z choroby a naviazanosť na materiálne potreby na úkor starosti o večný život," hovorí šéf Spoločenstva Ladislava Hanusa Juraj Šúst. V rozhovore tiež vysvetľuje, prečo sa stal konzervatívnejším aj čím ho ohromila tridentská omša.
Tvrdí to sexuologička a psychoterapeutka Hana Fifková.
Prosrbský politik Vladimír Leposavič spochybnil označovanie udalosti zo Srebrenice za genocídu.
Obhajcovia Stanleyho pohára sa v sérii ujali vedenia rovnakým pomerom.
Izraelské letectvo tak konalo po tom, ako palestínski militanti opäť vypustili nad územie židovského štátu zápalné balóny. Mnohé z nich po dopade spôsobili v posledných dňoch požiare.